Diari Oficial de la Generalitat Valenciana


Sumari del DOGV 4531, del 26-06-2003 (2003/7602)

RESOLUCIÓ de 26 de maig de 2003, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades pel projecte de la línia elèctrica denominada LAMT D/C a 20 kV de la ET Rocamora, fins a la unió amb les LAMT denominades Cox i Albatera, als termes municipals de Granja de Rocamora, Callosa de Segura, Albatera i Cox (Alacant). JUEXPR/2002/10 (ATLINE/2002/176).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/7602


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 26 de maig de 2003, del Servei Territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades pel projecte de la línia elèctrica denominada LAMT D/C a 20 kV de la ET Rocamora, fins a la unió amb les LAMT denominades Cox i Albatera, als termes municipals de Granja de Rocamora, Callosa de Segura, Albatera i Cox (Alacant). JUEXPR/2002/10 (ATLINE/2002/176). [2003/7602]
  
Mitjançant Resolució d'este Servei Territorial d'Indústria i Energia de 23 de maig de 2003, ha sigut autoritzada i declarada en concret la utilitat pública del projecte de la línia elèctrica denominada LAMT D/C a 20 kV de la ET Rocamora fins a la unió amb les LAMT denominades Cox i Albatera, als termes municipals de Granja de Rocamora, Callosa de Segura, Albatera i Cox (Alacant), d'acord amb el que s'ha establit en l'article 54 de la Llei 54/1997, de 27 de novembre, del Sector Elèctric (BOE de 27 de novembre de 1997). L'esmentada declaració d'utilitat pública porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'Expropiació Forçosa de 16 de desembre de 1954.
  
En virtut d'això, este Servei Territorial, tot complint el que s'ha disposat en l'esmentat article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i si fóra procedent el de les d'ocupació definitiva.
  
Totes les persones interessades, així com les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada i aportar els documents acreditatius de la seua titularitat i l'últim rebut de la contribució, i es podran fer acompanyar dels seus perits i un notari, si ho consideren oportú, amb despeses a càrrec seu.
  
L'alçament d'actes tindrà lloc els pròxims dies 14 de juliol de 2003 a partir de les 9.30 hores a l'Ajuntament d'Albatera (Alacant), a partir de les 10.45 hores a l'Ajuntament de Granja de Rocamora (Alacant) i a partir de les 12.30 hores a l'Ajuntament de Callosa de Segura; i els dies 17 i 18 de juliol a partir de les 9.30 hores a l'Ajuntament de Cox (Alacant).
  
L'orde d'alçament d'actes es comunicarà a cada interessat mitjançant la corresponent cèdula de citació, i la relació de titulars convocats s'inclourà en el tauler d'edictes de cada un dels ajuntaments assenyalat i en l'annex.
  
S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat o als que, tot i haver-se intentat la notificació, no se'ls hi haguera pogut efectuar, d'acord amb el que s'assenyala en l'annex.
  
En l'expedient d'expropiació, Iberdrola, Distribución Eléctrica, SAU assumirà la condició de beneficiària.
  
Alacant, 26 de maig de 2003.- El director territorial: Clemente Vergara Trujillo.